তিনি আরও বলেন, হত্যার পর মরদেহগুলো টয়লেটে রেখে ঘর তালাবন্ধ করে পালিয়ে যান হাসান মুন্সি। ঘর থেকে পচা দুর্গন্ধ বেরোলে গত ৩০ জুলাই নগরীর দক্ষিণ সুরমার ঝালোপাড়া জি ব্লকের প্রবাসী কামাল আহমদের মালিকানাধীন একটি টিনশেড বাড়ির টয়লেট থেকে শিউলী ও তার দুই মেয়ে মীম আক্তার ও তাসকীন আক্তারের গলিত লাশ উদ্ধার করা হয়। এ ঘটনায় নিহত শিউলির ভাই বাদশা মিয়া বাদী হয়ে দক্ষিণ সুরমা থানায় হাসান মুন্সিকে আসামী করে হত্যা মামলা দায়ের করেন।